દર્શન નાયકે મુખ્યમંત્રીને કરેલી ફરિયાદમાં એવું પણ ઉમેર્યુ હતું કે, આ અંગે અગાઉ 30 જેટલા બોગસ ડોક્ટર્સ સામે કાર્યવાહી કરવા માટે મુખ્યમંત્રીના કાર્યાલય તરફથી ફરમાન કરાયુ હતું. જોકે, તેમની સામે પણ હજુ સુધી કોઈ કાર્યવાહી કરાઈ નથી. કેટલાંય બોગસ તબીબો સાથે આરોગ્ય વિભાગની મિલિભગત હોય તેવી પણ આશંકા છે. જો આગામી સાત દિવસમાં આવા બોગસ તબીબો સામે કોઈ કાર્યવાહી નહીં કરાય તો આવા ઉંટવૈદ્યોને પકડીને તેમની અને જિલ્લા આરોગ્ય વિભાગની પણ તેમની સાથે સાંઠગાંઠ છે, તેવું ઉઘાડુ પાડીશું, તેવી ચિમકી પણ તેમણે આપી છે.